આપણે વાત કરી રહ્યા છીએ એજ્યુકેશનની એટલે જરાક એ પણ કહી દઉં, કે તમે શું માનો છો એજ્યુકેશન વિશે…? એજ્યુકેશન ક્યારેય, માત્ર પુસ્તકિયું જ્ઞાન ન હોઈ શકે. કારણ કે જ્ઞાનનો અર્થ જ ઉદય થાય છે, અને આપણે બધા જાણીએ જ છીએ કે સૂરજના પ્રકાસ પડવાના કોઈ નક્કર ચોખટા નથી હોતા. બસ એજ્યુકેશનમાં પણ એવું જ છે. એના ઘણા પ્રકાર છે, પણ બધાની વાત નથી કરવી મારે જસ્ટ એકની વાત કરવી છે. આ પ્રકાર એટલો બધો prohibited છે, કે એનું નામ લેતા પણ લોકોના મનમાં કેટલાય વિકૃત વિચારો આવી જાય છે. તો આ પ્રકાર કયો છે, તો એ પ્રકાર છે સેક્સ એજ્યુકેશન. એક સેક્સ એજ્યુકેશન કે જે આજથી હજારો વર્ષો પૂર્વે દર્શાવેલ વાત્સ્યાયન મુનિના ગ્રંથમાં પણ નિઃસંકોચ દર્શાવાયેલો છે, તો પછી એના પર આટલા બધા બંધનો કેમ…? શુ એના અભાવે થતા નુકશાનો આપણાથી અજાણ્યા છે…? શુ એ જ્ઞાનના અભાવમાં બાળકો ભણવાની ઉમરમાં આડી લાઈને ચડી રહ્યા છે, એ સત્ય નથી…?(જો કે આપણો ભદ્ર અને સભ્ય કહેવાતો સમાજ એ ઊંધું માનતો રહ્યો છે, એ વાત અલગ છે.) પણ વાસ્તવમાં આ એજ રસ્તો છે જે અસંખ્ય યુવાનોના ભવિષ્યને બચાવી શકે છે…? હા, શરૂઆતમાં આ સ્પ્રિંગ થોડી ઉછળશે. કારણ કે વર્ષોથી એને દબાવી રાખવામાં આવી છે, પણ ટૂંક સમયમાં એ સામાન્ય થઈ જશે. સમજ વિકસવાથી એ ઉછળકુદ આપોઆપ ઘટી જશે.